**Gorna Orjahovica** (bugarski: Горна Оряховица) je grad na sjeveru Bugarske, smješen u Oblasti Veliko Trnovo. Grad se smjestio između gradova; Veliko Trnovo i Dolna Orjahovica. 

Obližnja visoravan Arbanasi, poznata je po svojoj ruralnoj arhitekturi i historijskim spomenicima (srednjovjekovnim crkvama i manastirima).

Historija
---------

### Za antike

Na širem teritoriju grada, postoje ostatci jednog tračkog naselja između Kamaka (*Kameno brdo*) i visoravni *Arbanasi*. Stanovnici ovog naselja bili su pripadnici tračkog plemena *Krobizi*. Oni su podigli *Utvrdu Kamaka*, koja je živjela od 5. stoljeća pne. do 1. stoljeća pne. kad su Rimljani izgradili vlastitu utvrdu na ruševinama starije tračke. Uz utvrdu se razvilo naselje koje je svoj ekonomski razvoj temeljilo na vinogradarstvu. Život ovog naselja tekao je ravnomjerno do dolaska Slaveni (6. - 7. st), nakon toga nema tragova nikakovog naselja sve do 12. st.

### Srednji vijek

Nakon obnove bugarske države na kraju 12. st. , trebalo je nekako zaštititi glavni grad - Trnovgrad, u tu svrhu podignuto je nekoliko utvrda, između ostalog i utvrda Rahovec (4 km sjeverozapadno od današnjeg grada). Rahovec je zapravo štitio cestu do Trnovgrada, ime *Rahovec' i znači -* utvrda na cesti *(od perzijski* rah*, znači 'cesta, put').* 

Za vrijeme otomanskih napada na Bugarsku, utvrda *Rahovec* je zauzeta nakon što joj je isušen vodeni opkop (tvrđava je ostala netaknuta). Utvrda Rahovec, živjela je sve do 1444 godine kada ju je poljski kralj Władysław Warneńczyk - razorio, za vrijeme svojeg dubokog prodora na otomanski teritorij. Nakon nje pojavila su se tri zasebna mala sela koja su postojala kroz stoljeća otomanske vlasti; Mala (Mala), Sredna (Srednja) i Goljama (Velika) Rahovica.

### Razvitak i rast Gorne Orjahovice

Za vrijeme *Bugarskog nacionalnog preproda* Gorna Orjahovica je izrasla u snažno i veliko privredno središte sjeverne Bugarske, zahvaljujući obrtništvu i tgovini. Razvitku je doprinio i veliki stočni sajam koji se održavao svakog petka, na kojem su se prodavali i poljoprivredni proizvodi, drvena građa i ugalj. Od 1822 godine djeluje crkvena škola u lokalnom manastiru, 1827 godine ta škola postala je javna, ali je tek od 1835 godine počela tako raditi. Od 1850 godine u gradu radi prva djevojačka škola, a od 1859 godine djeluje prva srednja škola općeg usmjerenja (gimnazija). *Čitalište* (Čitaonica, knjižnica i Dom kulture) otvorena je u gradu 1869 godine. Gorna Orjahovica proglašena je gradom 1870 godine, tada je imala 4 700 stanovnika, sa 1 200 kuća i 5 crkava.

### Borba za nacionalnu nezavisnost

Bugarski nacionalni heroj Vasil Levski osobno je organizirao revolucionarni komitet u Gornoj Orjahovici na početku 1869 godine, a kasnije je višekratno posjećivao grad. U vrijeme priprema za *Aprilski ustanak* Gorna Orjahovica je bila sjedište *Prvog revolucionarnog okruga* sa Stefanom Stambolovim kao vođom (Apostolom ustanka). Nakon neuspjeha *Aprilskog ustanka*, Georgi Izmirliev *Makedončeto*, jedan od lokalnih vođa ustanka, obješen je u središtu grada Gorna Orjahovica. Troje građana Gorne Orjahovice bili su pripadnici ustaničkog odreda Hristo Botev a njih 132 bili su pak pripadnici bugarskog dobrovoljačkog odreda za vrijeme Rusko-turskog rata 1877-1878. Ruska carska armija oslobodila je Gornu Orjahovicu od otomanske vlasti 26. juna 1877 godine.

### Nakon oslobođenja Bugarske

Ubrzo po oslobođenju grad se razvio u značajno prometno čvorište (naročito željezničko) sjeverne Bugarske. Današnja Gorna Orjahovica je i značajni turistički centar zbog blizine stare historijske bugarske prijestolnice Veliko Trnovo, visoravni Arbanasi, sa brojnim manastirima i brojnim drugim atrakcijama (priroda, ruralna arhitektura).

Privreda
--------

Danas je Gorna Orjahovica sjedište velike bugarske tvornice šećera Sugar Plants Ltd. Arhivirano 2006-07-12 na Wayback Machine-u Uz taj veliki pogon razvile su se i brojna mala poduzeća za proizvodnju slatkiša.

Gradovi prijatelji
------------------

* Mađarska Szigetszentmiklós
* Rusija Čerepovec
* Njemačka Waren (Müritz)

Transport
---------

Gorna Orjahovica je glavno željezničko čvorište u sjevernoj Bugarskoj. Grad ima jednan od šest bugarskih međunarodnih aerodroma - *Aerodrom Gorna Orjahovica*, iz koje let do Sofije traje oko 30 minuta.

Udaljenosti iz Gorne Orjahovice:

* do Sofije - 230 km,
* do Varne - 220 km,
* do Rusea - 100 km
* do Velikog Trnova (preko sela Arbanasi) - 7 km.

Eksterni linkovi
----------------

* Općina Gorna Orjahovica ()
* Regionalna turistička organizacija Arhivirano 2010-09-08 na Wayback Machine-u ()/()
* Povijesni muzej Gorna Orjahovica Arhivirano 2007-09-30 na Wayback Machine-u ()/()
* Povijest Gorne Orjahovice ()/()/()/()/()

  


| Gradovi u Bugarskoj The flag of Bulgaria |
| --- |
| Ajtos | Asenovgrad | Blagoevgrad | Botevgrad | Burgas | Ćustendil | Dimitrovgrad | Dobrič | Dupnica | Gabrovo | Gorna Orjahovica | Goce Delčev | Harmanli | Haskovo | Jambol | Karlovo | Karnobat | Kazanlak | Krdžali | Lom | Loveč | Montana | Nova Zagora | Panađurište | Pazardžik | Pernik | Petrič | Pleven | Plovdiv | Razgrad | Ruse | Samokov | Sandanski | Sevlijevo | Silistra | Sliven | Smoljan | Sofija | Stara Zagora | Svištov | Šumen | Trgovište | Trojan | Varna | Veliko Trnovo | Velingrad | Vidin | Vraca |